Merkezê Îrtîbatî û Çapemenîye yê HPGyî derheqê hêrişê artêşa tirke yê vera artêşa Iraqî eşkerayîyêke daye û nê pare kerdî:
HPGyî vat: ''11ê tebaxe de mabênê hukmatê Iraqî û hêzanê ma de derheqê hêrişê artêşa tirke yê vera herême pêvînayîş ame kerdene ke. Badê nê pêvînayîşî  artêşa tirk a îşxalkere herême bombarduman kerde. Rixmo ke wesayîtanê artêşa Iraqî beyraqê fermîyî kiriştêne hetê artêşa tirke ra bizanayîş ameyî hedefgirewtene. Nê hêrişî de hem ma ra hem zî artêşa Iraqî ra  selahîyetdarî şehîd bîyî.''
Eşkerayîye de nê ameyî vatene: ''Dewleta tirke eşkera artêş Iraqî hedef girewt. Dewleta tirka ke dîyalog û çareserî qebul nêkena bi hawayêkê wehşî hêrişê wesîyatanê Iraqî kerd ke beyraqê fermîyî kiriştêne. Hukmatê herême zî sey her wextî hêrişê qirkerdişî yê dewleta tirke nêvînayîşî ra ame û hêrişkarîya înan eşt milê ma ser. Eşkerayîyê winayênî raşt nîyê ke tehlukeyê serê şaran nêvînayîşî ra yenê. Gerek eşkerayîyê winayênê ke sûcanê dewleta tirke nimnenê nêrê dayene.
Reşîd Suleyman û Zubeyîr Halî Taceddînê ke nê hêrişî de dinyaya xo bedilnaye ma keyeyanê înan rê û şarê kurd û ereban rê serweşîye wazenê.  Gerek şarê kurd û ereban û heme şarî  vera nê zîhnîyetê faşîstî têkoşîn bikerê ke no rejîmo ke semedê heme şaran tehlukeyêko pîl o, bêro wardayene.''
